4 สิงหาคม 2563

กระบวนการสรรหาบุคลากรแบบใหม่ที่ฉับไวยิ่งขึ้น

เฮงเค็ล เร่งกระบวนการสรรหาบุคลากรให้รวดเร็วขึ้น: สมัครงานแบบดิจิทัล เสร็จภายในเวลาไม่ถึง **60** วินาที

ดุสเซลดอร์ฟ – **ไม่ว่าจะที่ไหน เวลาใด อุปกรณ์แบบไหน – การสมัครงานที่เฮงเค็ลไม่เคยง่ายดายและรวดเร็วเช่นนี้มาก่อน บริษัท ได้เปิดตัวแพลตฟอร์มการสรรหาบุคลากรแบบใหม่ซึ่งมีกระบวนการที่รวดเร็วที่ทำให้ผู้สมัครสามารถสมัครได้ภายใน** 60 **วินาที เป็นผลให้มีจำนวนผู้สมัครงานเพิ่มขึ้น ถึง** 40 **เปอร์เซ็นต์ในสัปดาห์ที่ผ่านมา**

**“ผู้หางานจำนวนมากมักจะหมดความสนใจไป หากบริษัทมีกระบวนการสมัครงานที่ยืดยาวเกินไป นี่คือสิ่งที่เราคำนึงถึง จึงได้เร่งปรับปรุงกระบวนการของเราอย่างเข้มข้นเพื่อที่จะส่งมอบประสบการณ์ด้านการใช้งานแบบดิจิทัลของเราให้ดียิ่งขึ้น” วาเลอรี่ แกลดสไตน์ หัวหน้าแผนกการเรียนรู้และการสรรหาสุดยอดบุคลากรทั่วโลกของเฮงเค็ล อธิบาย“**

**แต่เดิม กระบวนการสมัครงานใช้เวลานานถึง** 30 **นาที แต่ตอนนี้เราขอนำเสนอกระบวนการที่ง่ายดายและรวดเร็วสามารถทำเสร็จได้ภายในเวลาเพียงหนึ่งนาที” ผู้สมัครสามารถสมัครได้อย่างรวดเร็วและง่ายดายโดยใช้อุปกรณ์ใดๆก็ได้และไม่จำเป็นต้องตั้งค่าบัญชี พวกเขายังสามารถเชื่อมข้อมูลกับโปรไฟล์ตนเองบน** LinkedIn **เพื่อนำเอาข้อมูลที่เกี่ยวข้องมาใช้ นับตั้งแต่เปิดตัวแพลตฟอร์มรับสมัครงานแบบใหม่เมื่อไม่กี่สัปดาห์ที่ผ่านมานี้ จำนวนของผู้สมัครงานเพิ่มมากขึ้นถึง** 40 **เปอร์เซ็นต์ และในช่วงสามเดือนที่ผ่านมาเฮงเค็ลได้ว่าจ้างผู้สมัครงานแล้วประมาณ** 1,000 **คนทั่วโลก ทั้งนี้เฮงเค็ลยังคงมีการจ้างงานอยู่ แม้ยังอยู่ในช่วงภาวะวิกฤตจากไวรัสโคโรนาก็ตาม ทั้งนี้เพื่อให้มั่นใจในความปลอดภัยและความเป็นอยู่ที่ดีของพนักงานและคนทั่วไป จึงมีการปรับเปลี่ยนกระบวนการสมัครงานให้เป็นไปอย่างรวดเร็วและลดความซับซ้อน - เช่น ผ่านการสัมภาษณ์เสมือนจริงหรือการทำงานแบบระยะไกล**

**วิธีการสรรหาบุคลากรรูปแบบใหม่นี้เป็นส่วนหนึ่งของแพลตฟอร์มการบริหารงานบุคคลทั่วองค์กรโดยผ่านระบบคลาวด์ ซึ่งมาจาก** Cornerstone OnDemand **ซึ่งเฮงเค็ลยังใช้แพลตฟอร์มนี้ในการสร้างกระบวนการเรียนรู้ การเพิ่มทักษะ และการบริหารจัดการด้านประสิทธิภาพ เฮงเค็ลยังคงผลักดันให้มีการบริหารจัดการทรัพยากรบุคคลด้วยระบบดิจิทัลอย่างต่อเนื่องเพื่อให้เกิดความคล่องตัว เพิ่มการมีส่วนร่วมของพนักงานและส่งมอบประสบการณ์การใช้งานผ่านระบบดิจิทัลที่ดีที่สุดเท่าที่จะเป็นไปได้**

**“เมื่อเกิดวิกฤติโคโรนาไวรัส ความคาดหวังให้ใช้ระบบดิจิทัลก็เพิ่มมากขึ้นและธุรกิจที่ต้องการดึงดูดผู้สมัครที่มีศักยภาพก็ไม่สามารถมองข้ามสิ่งนี้ไปได้ การเปลี่ยนผ่านสู่ระบบดิจิทัลเป็นสิ่งที่มีมายาวนานและเฮงเค็ลได้แสดงให้เห็นอย่างชัดเจนถึงความสำคัญของการเพิ่มประสิทธิภาพทุกส่วนของธุรกิจให้เข้าสู่โลกดิจิทัล โดยเฉพาะอย่างยิ่งในส่วนที่เกี่ยวข้องกับผู้สมัครงานและพนักงานของคุณ ผลของสิ่งที่ดำเนินการก็เป็นอย่างที่เห็น และเรากำลังรอที่จะสนับสนุนบริษัทเฮงเค็ลตลอดการเดินทางสู่การเป็นธุรกิจที่ 'ไร้ขีดจำกัด' และมีความคล่องตัวอย่างแท้จริงพร้อมที่จะปรับตัวและรับมือกับบรรทัดฐานใหม่ ๆ ”** Vincent Belliveau **ประธานเจ้าหน้าที่บริหาร** EMEA **ของ** Cornerstone OnDemand

**คุณสนใจที่จะทำงานกับเฮงเค็ลหรือยัง ค้นหาข้อมูลเพิ่มเติมเกี่ยวกับบริษัทได้ที่** <https://www.henkel.co.th/careers/jobs-and-application>

**เกี่ยวกับเฮงเค็ล**  
เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2562 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 3,200 ล้านยูโร เฮงเค็ลมีพนักงานมากกว่า 52,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**สามารถดูภาพถ่ายวัสดุได้ที่** [**www.henkel.com/press**](https://henkelgroup-my.sharepoint.com/personal/willamae_almonguera_henkel_com/Documents/Documents/templates/www.henkel.com/press)

ติดต่อ แม็กกี้ แทน

เฮงเค็ล

โทรศัพท์ +65 6424 7045

อีเมล [maggie.tan@henkel.com](mailto:maggie.tan@henkel.com)

Henkel AG & Co. KGaA